BASF TEAM
భారత్‌ మార్కెట్‌కు బిఎఎస్‌ఎఫ్‌ సస్యరక్షణ మందులు
హైదరాబాద్‌,జనవరి 24: సస్యరక్షణ మందుల కంపెనీల్లో అగ్రగామిగా ఉన్న ప్రపంచ ప్రఖ్యాతి చెందిన బిఎఎస్‌ఎఫ్‌ కంపెనీ వరి సస్యరక్షణకోసం మూడు కీలక పురుగుమందుల ఉత్పత్తులను భారత్‌ మార్కె ట్‌కు విడుదలచేసింది. వరికి వచ్చే కలుపు, తెగుళ్లనుంచి రక్షణ కల్పిస్తూ దేశంలో దిగుబడులు పెంచేందు కు కొత్త పరిష్కారాలు అందిస్తున్న కంపెనీగా వెల్లడించింది. 100 మిలియన్‌ టన్నులకుపైగా వార్షిక ఉత్పత్తితో భారత్‌లో త్యంత ముఖ్యమైన కీలక పంటగా వరిని సాగుచేస్తున్నట్లు బిఎఎస్‌ఎప్‌ మార్కస్‌ హెల్డ్‌ ప్రకటించారు. 2015లో 5.8 బిలియన్‌ యూరోలకు మించిన విక్రయాలతో సస్యరక్షణలో బిఎఎస్‌ఎఫ్‌ అంతర్జాతీయ అగ్రగామిగా నిలిచిందని అన్నారు. ఏటా 100 మిలియన్‌ టనున్లకుపైగా దిగుబడులతో భారత్‌ వరిలో అగ్రగామిగా నిలిచిందన్నారు. అంతేకాకుండా పదిమిలియన్‌టన్నులు ఎగుమతి అవుతున్న దని అన్నారు అగ్గితెగులు, పొడతెగుళ్ల నివారణకు సెల్టి మా, అడెక్సర్‌, బసాగ్రన్‌ వంటి ఉత్పత్తులున్నాయి. సెల్టి మా బిఎఎస్‌ఎప్‌ శిలీంద్ర నాశినిగా ఉందన్నారు. వచ్చే మూడేళ్లలో అదనపు ఉత్పత్తులను భారత్‌లో ప్రవేశపెడ తామని అన్నారు. బిఎఎస్‌ఎప్‌ 200 మందితో కొత్త బృం దం నియమించింది. సోయాబీన్స్‌, మొక్కజొన్న, పత్తి, గోధుమ పండ్లు కూరగాయలు వంటి వాటికి ఇప్పటికే అధు నాతన సస్యరక్షణ ఉత్పత్తులు అందిస్తోందని భారత్‌ సిఎండి రామన్‌ రామచంద్రన్‌ వెల్లడించారు. దేశం లోని నవీముంబైలో ఒక ఆర్‌అండ్‌డి కేంద్రం నిర్వహిస్తున్నట్లు వివరించారు. బిఎఎస్‌ఎఫ్‌ సుమారు 500మిలియన్‌ యూరోలను సస్యరక్షణ పరిశోధనలకు వెచ్చిస్తున్నట్లు వివరించారు. గడచిన నాలుగేళ్లలో కంపెనీ సుమారు 300 మిలియన్ల యూరోలవరకూ వెచ్చించినట్లు రామన్‌ రామచంద్రన్‌ వివరించారు. 125 ఏళ్ల చరిత్ర ఉన్న బిఎఎస్‌ఎఫ్‌ భారత్‌లో తన ఉనికిని పటిష్టంచేసుకుందన్నారు. చమురు,గ్యాస్‌ మినహా ఇతర కీలకరంగాలన్నింటిలోను బిఎఎస్‌ఎఫ్‌ ఉందన్నారు. మొత్తం భారత్‌లో 2236మంది ఉద్యోగులు పని చేస్తున్నారని తొమ్మిది ఉత్పత్తి కేంద్రాలు, ఎనిమిది విక్రయ కార్యాలున్నాయని రెండు పరిశోధనా కేంద్రాలతో బిఎఎస్‌ఎఫ్‌ పని చేస్తోందన్నారు. 2015లో సంస్థ రాబడులు 1.1 బిలియన్‌ యూరోలుగా ఉందన్నారు.